b'\n_START_ARTICLE_\nPikkusisar\n_START_SECTION_\nJuoni\n_START_PARAGRAPH_\nElokuva kertoo sotaleski Katri Ruuskasta, joka pestautuu syksyll\xc3\xa4 1941 apusisareksi sotasairaalaan Helsinkiin, jonne sairasjunat kuljettavat rintamalla haavoittuneita sotilaita jatkuvana virtana._NEWLINE_Sairaalassa Katri tutustuu p\xc3\xa4\xc3\xa4h\xc3\xa4n haavoittuneeseen savottaj\xc3\xa4tk\xc3\xa4 Arvoon, joka v\xc3\xa4itt\xc3\xa4\xc3\xa4 tavanneensa Katrin jo kauan sitten unissaan. Katri sanoo, ettei usko Arvon uneen, mutta uskoo siihen kuitenkin. Samoihin aikoihin lapsuudenyst\xc3\xa4v\xc3\xa4 Eero l\xc3\xa4hett\xc3\xa4\xc3\xa4 rintamalta ujoja rakkauskirjeit\xc3\xa4 Katrille._NEWLINE_Kun Eero palaa kaupunkiin rintamakarkurina, t\xc3\xa4ytyy Katrin tehd\xc3\xa4 valinta Eeron ja Arvon v\xc3\xa4lill\xc3\xa4.'